stanford-oval/wikipedia huggingface dataset:
พระปรมาภิไธย (พระมหากษัตริย์ไทย)
ธรรมเนียมการเฉลิมพระปรมาภิไธยในราชวงศ์จักรี > พระนาม "รามาธิบดีศรีสินทร"

ในรัชสมัยพระบาทสมเด็จพระมงกุฎเกล้าเจ้าอยู่หัว ทรงพระกรุณาโปรดเกล้าฯ ให้เฉลิมพระปรมาภิไธยพระมหากษัตริย์ในราชวงศ์จักรีโดยใช้คำนำหน้าพระนามว่า "รามาธิบดีศรีสินทร" ทุกรัชกาล เมื่อวันที่ 11 พฤศจิกายน พ.ศ.  2459 ดังนี้
รัชกาลที่ 1: พระบาทสมเด็จพระรามาธิบดีศรีสินทรมหาจักรีบรมนาถ พระพุทธยอดฟ้าจุฬาโลก หรือ พระบาทสมเด็จพระรามาธิบดีที่  1
รัชกาลที่ 2: พระบาทสมเด็จพระรามาธิบดีศรีสินทรมหาอิศรสุนทร พระพุทธเลิศหล้านภาลัย หรือ พระบาทสมเด็จพระรามาธิบดีที่ 2
รัชกาลที่ 3: พระบาทสมเด็จพระรามาธิบดีศรีสินทรมหาเจษฏาธิบดินทร์ พระนั่งเกล้าเจ้าอยู่หัว หรือ พระบาทสมเด็จพระรามาธิบดีที่ 3
รัชกาลที่ 4: พระบาทสมเด็จพระรามาธิบดีศรีสินทรมหามงกุฏ พระจอมเกล้าเจ้าอยู่หัว หรือ พระบาทสมเด็จพระรามาธิบดีที่ 4
รัชกาลที่ 5: พระบาทสมเด็จพระรามาธิบดีศรีสินทรมหาจุฬาลงกรณ์ พระจุลจอมเกล้าเจ้าอยู่หัว หรือ พระบาทสมเด็จพระรามาธิบดีที่ 5
รัชกาลที่ 6: พระบาทสมเด็จพระรามาธิบดีศรีสินทรมหาวชิราวุธ พระมงกุฎเกล้าเจ้าอยู่หัว หรือ พระบาทสมเด็จพระรามาธิบดีที่ 6
ส่วนในภาคภาษาอังกฤษนั้น โปรดเกล้าฯ ให้ใช้คำว่า "Rama" แล้วตามด้วยหมายเลขลำดับรัชกาลแบบเลขโรมันตามธรรมเนียมยุโรป
แต่เมื่อรัชกาลที่ 7 เสด็จเถลิงถวัลยราชสมบัติ พระองค์ได้ทรงประกาศให้การใช้พระปรมาภิไธยของพระมหากษัตริย์ไทยทุกพระองค์กลับไปเป็นตามแบบพระราชนิยมของรัชกาลที่ 4 เช่นเดิม เว้นแต่พระปรมาภิไธยของพระบาทสมเด็จพระมงกุฎเกล้าเจ้าอยู่หัว ที่ยังคงใช้ว่าพระบาทสมเด็จพระรามาธิบดีศรีสินทรมหาวชิราวุธ และใช้มาจนถึงปัจจุบัน อย่างไรก็ตาม การใช้คำว่า "Rama" ในภาคภาษาอังกฤษ แล้วตามด้วยหมายเลขลำดับรัชกาลเพื่อสื่อถึงพระมหากษัตริย์แห่งพระบรมราชจักรีวงศ์ ยังคงใช้สืบมาจนถึงปัจจุบัน
ธรรมเนียมการเฉลิมพระปรมาภิไธยในราชวงศ์จักรี > การเฉลิมพระปรมาภิไธยในรัชกาลที่ 10

สำหรับพระมหากษัตริย์รัชกาลที่ 10 แห่งพระบรมราชวงศ์จักรี ได้มีการเฉลิมพระปรมาภิไธยของพระองค์ในพระราชพิธีบรมราชาภิเษก ว่า "พระบาทสมเด็จพระปรเมนทรรามาธิบดีศรีสินทรมหาวชิราลงกรณ พระวชิรเกล้าเจ้าอยู่หัว" นับเป็นครั้งแรกที่ได้มีการเฉลิมพระปรมาภิไธยของพระมหากษัตริย์ในราชวงศ์จักรีโดยใช้หลักพระราชนิยม "ปรมินทร-ปรเมนทร" ในรัชกาลที่ 4 และหลักพระราชนิยม "รามาธิบดีศรีสินทร" ในรัชกาลที่ 6 ร่วมกัน
อนึ่ง พระบาทสมเด็จพระวชิรเกล้าเจ้าอยู่หัว ยังได้ทรงพระกรุณาโปรดเกล้าฯ ให้เฉลิมพระปรมาภิไธยบูรพกษัตริย์ในราชวงศ์จักรีเพื่อถวายพระราชสมัญญานาม "มหาราช" ดังนี้
เฉลิมพระปรมาภิไธยพระบาทสมเด็จพระปรมินทรมหาภูมิพลอดุลยเดช บรมนาถบพิตร สมเด็จพระบรมชนกนาถในพระบาทสมเด็จพระวชิรเกล้าเจ้าอยู่หัว เป็น "พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร" เพื่อสนองพระเดชพระคุณ ถวายพระเกียรติยศให้ปรากฏแผ่ไพศาลยิ่งขึ้น เมื่อวันอาทิตย์ที่ 5 พฤษภาคม พ.ศ. 2562 ซึ่งตรงกับวันคล้ายวันประกอบพระราชพิธีบรมราชาภิเษกของสมเด็จพระบรมชนกนาถ
เฉลิมพระปรมาภิไธยของพระบาทสมเด็จพระจอมเกล้าเจ้าอยู่หัวและถวายพระราชสมัญญานามว่า "พระบาทสมเด็จพระปรเมนทรรามาธิบดีศรีสินทรมหามงกุฎ พระจอมเกล้าเจ้าอยู่หัว พระสยามเทวมหามกุฏวิทยมหาราช" เมื่อวันศุกร์ที่ 18 ตุลาคม พ.ศ. 2562 ซึ่งตรงกับวันคล้ายวันพระบรมราชสมภพของพระบาทสมเด็จพระจอมเกล้าเจ้าอยู่หัว
การลงพระปรมาภิไธยในเอกสารราชการ

การทรงลงพระปรมาภิไธยในเอกสารสำคัญต่างๆ ของพระมหากษัตริย์ไทย เริ่มปรากฏหลักฐานครั้งแรกในรัชสมัยพระบาทสมเด็จพระจอมเกล้าเจ้าอยู่หัว ปรากฏหลักฐานการลงพระปรมาภิไธยในแต่ละรัชกาลดังนี้
พระปรมาภิไธย "SPPM. Mongkut Rex Siamensium"
พระปรมาภิไธย "จุฬาลงกรณ์ ปร."
พระปรมาภิไธย "วชิราวุธ ปร."
พระปรมาภิไธย "ประชาธิปก ปร."
พระปรมาภิไธย "อานันทมหิดล"
พระปรมาภิไธย "A. Mahidol."
พระปรมาภิไธย "ภูมิพลอดุลยเดช ปร."
พระปรมาภิไธย "สมเด็จพระปรมินทรมหาภูมิพลอดุลยเดช สยามินทราธิราช บรมนาถบพิตร"
พระปรมาภิไธย "Bhumibol R."
พระปรมาภิไธย "มหาวชิราลงกรณ พระวชิรเกล้าเจ้าอยู่หัว"
พระปรมาภิไธยย่อ

พระปรมาภิไธยย่อ คือ การย่อพระปรมาภิไธยให้เหลือเพียง 3 ตัวอักษร โดยส่วนมาก มักใช้เป็น ตราสัญลักษณ์ประจำพระองค์ และ ตราสัญลักษณ์งานพระราชพิธี และงานเฉลิมพระเกียรติ ในวโรกาสสำคัญต่าง ๆ  ดังนี้
| รัชกาลที่ | พระนามย่อ | พระนามเต็ม |
| --- | --- | --- |
| 1 | ท.ป.ร. จ.ป.ร. | ทองด้วง ปรมราชาธิราช มหาจักรีบรมนาถ ปรมราชาธิชาช |
| 2 | ฉ.ป.ร. อ.ป.ร | ฉิม ปรมราชาธิราช มหาอิศรสุนทร ปรมราชาธิราช |
| 3 | จ.ป.ร. | มหาเจษฎาบดินทร ปรมราชาธิราช |
| 4 | ม.ป.ร. | มหามงกุฎ ปรมราชาธิราช |
| 5 | จ.ป.ร. | มหาจุฬาลงกรณ์ ปรมราชาธิราช |
| 6 | ว.ป.ร. | มหาวชิราวุธ ปรมราชาธิราช |
| 7 | ป.ป.ร. | มหาประชาธิปก ปรมราชาธิราช |
| 8 | อ.ป.ร. | มหาอานันทมหิดล ปรมราชาธิราช |
| 9 | ภ.ป.ร. | มหาภูมิพลอดุลยเดช ปรมราชาธิราช |
| 10 | ว.ป.ร. | มหาวชิราลงกรณ ปรมราชาธิราช |

ในกรณีที่อักษรย่อพระปรมาภิไธยของบางพระองค์ซ้ำกัน จะมีการระบุหมายเลขประจำรัชกาลกำกับข้างท้ายให้ชัดเจนยิ่งขึ้น ซึ่งในตราอักษรย่อพระปรมาภิไธยประจำพระองค์โดยปกติจะระบุหมายเลขประจำรัชกาลไว้ที่ระหว่างกรรเจียกจรของพระมหาพิชัยมงกุฎ
ในรัชกาลปัจจุบัน ปรากฎอักษรพระปรมาภิไธยย่อของพระมหากษัตริย์ รัชกาลต่าง ๆ ดังนี้
รัชกาลที่ 1 ท.ป.ร. ย่อมาจาก ทองด้วง ปรมราชาธิราช ปรากฎอักษรพระปรมาภิไธยย่อบนนมพัด พัดรองที่ระลึกพระราชพิธีสมมงคลพระชนมายุเท่าพระบาทสมเด็จพระพุทธยอดฟ้าจุฬาโลกมหาราช 14 มกราคม พ.ศ. 2568
รัชกาลที่ 2 ฉ.ป.ร. ย่อมาจาก ฉิม ปรมราชาธิราช ปรากฎอักษรพระปรมาภิไธยย่อบนพัดรองที่ระลึกพระราชพิธีทรงบำเพ็ญพระราชกุศลอภิลักขิตสมัยคล้ายวันสวรรคต ครบ 200 ปี พระบาทสมเด็จพระพุทธเลิศหล้านภาลัย 21 กรกฎาคม พ.ศ. 2567
อนึ่ง พระมหากษัตริย์บางพระองค์อาจทรงใช้อักษรพระปรมาภิไธยย่อมากกว่า 1 แบบ เช่น รัชกาลที่ 5 ทรงใช้พระปรมาภิไธยย่อ ส.พ.ป.ม.จ.5 และ จ.จ.จ. เป็นต้น และแม้ดวงตราอักษรพระปรมาภิไธยย่อที่ใช้ตัวอักษรเดียวกันสำหรับพระมหากษัตริย์รัชกาลเดียวกัน ก็อาจมีการประดิษฐ์ดวงตราเพื่อใช้งานในหลากหลายรูปลักษณ์ ซึ่งทั้งหมดนี้ล้วนขึ้นอยู่กับพระราชนิยมส่วนพระองค์
ตราพระปรมาภิไธยย่อ ม.ป.ร.4 ในพระบาทสมเด็จพระจอมเกล้าเจ้าอยู่หัว
ตราพระปรมาภิไธยย่อ จ.ป.ร.5 ในพระบาทสมเด็จพระจุลจอมเกล้าเจ้าอยู่หัว
ตราพระปรมาภิไธยย่อ ว.ป.ร.6 ในพระบาทสมเด็จพระมงกุฎเกล้าเจ้าอยู่หัว
ตราพระปรมาภิไธยย่อ ร.ร.6 ในพระบาทสมเด็จพระมงกุฎเกล้าเจ้าอยู่หัว
ตราพระปรมาภิไธยย่อ ป.ป.ร. ในพระบาทสมเด็จพระปกเกล้าเจ้าอยู่หัว
ตราพระปรมาภิไธยย่อ ป.ป.ร. ในพระบาทสมเด็จพระปกเกล้าเจ้าอยู่หัว (โดยเพิ่มอุณาโลม)
ตราพระปรมาภิไธยย่อ อ.ป.ร.8 ในพระบาทสมเด็จพระปรเมนทรมหาอานันทมหิดล พระอัฐมรามาธิบดินทร์
ตราพระปรมาภิไธยย่อ ภ.ป.ร.9 ในพระบาทสมเด็จพระมหาภูมิพลอดุลยเดชมหาราช บรมนาถบพิตร
ตราพระปรมาภิไธยย่อ ว.ป.ร.10 ในพระบาทสมเด็จพระวชิรเกล้าเจ้าอยู่หัว
พระบรมนามาภิไธย

พระบรมนามาภิไธย หมายถึง พระนามเดิมของพระมหากษัตริย์ ก่อนจะเสด็จขึ้นครองสิริราชสมบัติ
พระบรมรูปพระมหากษัตริย์ไทยแห่งราชวงศ์จักรี รัชกาลที่ 1-8 จัดแสดง ณ พิพิธภัณฑ์หุ่นขี้ผึ้งไทย จังหวัดนครปฐม
พระบาทสมเด็จพระมงกุฎเกล้าเจ้าอยู่หัว ทรงลงพระปรมาภิไธย "สยามินทร์" ในประกาศนียบัตรสำหรับผู้ได้รับพระราชทานเครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 3 นิภาภรณ์ พระราชทานแก่ศาสตราจารย์กาลิเลโอ คินี จิตรกรชาวอิตาลีผู้วาดภาพประดับโดมเพดานของพระที่นั่งอนันตสมาคม เมื่อวันที่ 14 สิงหาคม พ.ศ. 2456
อาลีตุส

| อาลีตุส |
| --- | --- |
นคร
ภาพปริทัศน์ของเมือง
   ธง ตราอาร์ม
อาลีตุสที่ตั้งเมืองอาลีตุสในประเทศลิทัวเนีย
พิกัด: 54°24′05″N 24°02′57″E﻿ / ﻿54.40139°N 24.04917°E﻿ / 54.40139; 24.04917
ประเทศ:  ลิทัวเนีย
เทศบาล: เทศบาลนครอาลีตุส
กล่าวถึงครั้งแรก: ค.ศ. 1377
ได้รับสิทธิ์ของนคร: ค.ศ. 1581
พื้นที่
 • ทั้งหมด: 48 ตร.กม. (19 ตร.ไมล์)
อันดับพื้นที่: อันดับที่ 60
ความสูง: 200 เมตร (700 ฟุต)
ประชากร (ค.ศ. 2021)
 • ทั้งหมด: 49,195 คน
 • อันดับ: อันดับที่ 11
 • ความหนาแน่น: 1,024.90 คน/ตร.กม. (2,654.5 คน/ตร.ไมล์)
 • อันดับความหนาแน่น: อันดับที่ 6
เขตเวลา: UTC+2 (เวลายุโรปตะวันออก)
 • ฤดูร้อน  (เวลาออมแสง): UTC+3 (เวลาออมแสงยุโรปตะวันออก)
รหัสไปรษณีย์: 62xxx
รหัสพื้นที่: (+370) 315
เว็บไซต์: www.ams.lt
อาลีตุส (ลิทัวเนีย: Alytus) เป็นเมืองทางตอนใต้ของประเทศลิทัวเนีย มีประชากร 57,281 คนใน ค.ศ. 2017 เมืองนี้เป็นศูนย์กลางของภูมิภาคซูกิยาในอดีต เมืองนี้ตั้งอยู่ริมแม่น้ำแนมูนัส อาลีตุสถูกแบ่งเป็นสองเมืองมาเป็นเวลานานนับศตวรรษ มักเรียกว่า อาลีตุส 1 และ อาลีตุส 2 เมืองแรกเป็นเมืองที่เล็กกว่า ในขณะที่เมืองหลังเป็นศูนย์กลางของนครซึ่งมีสวนสาธารณะ ที่อยู่อาศัยจัดสรร และเขตอุตสาหกรรม
สำนักงานลิขสิทธิ์แห่งสหรัฐ

สำนักงานลิขสิทธิ์แห่งสหรัฐอเมริกา (อังกฤษ: United States Copyright Office) เป็นหน่วยงานในสังกัดหอสมุดรัฐสภาอเมริกัน มีหน้าที่รับจดทะเบียนลิขสิทธิ์ รับและเก็บสำเนางานอันมีลิขสิทธิ์ และให้คำแนะนำรัฐสภาเรื่องที่เกี่ยวกับลิขสิทธิ์ทั้งภายใน และต่างประเทศ ให้ข้อมูลและความช่วยเหลือแก่หน่วยงานของรัฐบาลสหรัฐอเมริกา และงานตุลาการที่มีประเด็นเกี่ยวข้องกับลิขสิทธิ์ทั้งภายในและต่างประเทศ รวมถึงยังมีส่วนร่วมประชุมระดับนานาชาติ หรือประชุมกับเจ้าหน้าที่ของรัฐบาลต่างประเทศในเรื่องลิขสิทธิ์ และศึกษาในประเด็นลิขสิทธิ์และหน้าที่อื่น ๆ ตามที่รัฐสภามอบหมาย สำนักงานลิขสิทธิ์แห่งสหรัฐอเมริกา ตั้งอยู่ในตึกอนุสรณ์สถานเจมส์ เมดิสัน ในหอสมุดรัฐสภาอเมริกัน
Ch (ทวิอักษร)

Ch
Ch เป็นทวิอักษรที่พบได้ในหลาย ๆ ภาษา ในบางภาษาจะจัดใช้ ch เป็นอักษรเดี่ยว โดยในพจนานุกรมก็จะไม่ได้รวมอยู่ในหมวดเดียวกับอักษร c แต่จะแยกออกไปต่างหาก อักษร ch ใช้แทนเสียงที่แตกต่างกันไปในแต่ละภาษา
เสียงผสมเสียดแทรก ปุ่มเหงือกกับเพดานแข็ง ไม่ก้อง

| ภาษา | ภาษา | ตัวอย่างคำ | สัทอักษรสากล | ความหมาย | หมายเหตุ |
| --- | --- | --- | --- | --- | --- |
| ภาษากาตาลา | ภาษากาตาลา | fletxa | [ˈfɫett͡ɕə] | 'ลูกศร' |  |
| ภาษากาตาลา | ภาษาบาเลนเซีย | xec | [ˈt͡ɕek] | 'ตรวจสอบ' |  |
| ภาษาจีน | ภาษาจีนกลาง | 北京/Běijīng | [peɪ˨˩ t͡ɕiŋ˥]ไฟล์:Zh-Beijing.ogg | 'ปักกิ่ง' |  |
| ภาษาเดนมาร์ก | ภาษาเดนมาร์ก | tjener | [ˈt͡ɕenɐ] | 'คนรับใช้' |  |
| ภาษาญี่ปุ่น | ภาษาญี่ปุ่น | 知人/chijin | [t͡ɕid͡ʑĩɴ] | 'คนรู้จัก' |  |
| ภาษาเกาหลี | ภาษาเกาหลี | 잘/jal | [t͡ɕal] | 'ดี' |  |
| ภาษาโปแลนด์ | ภาษาโปแลนด์ | ćma | [t͡ɕma]ไฟล์:Pl-ćma-2.ogg | 'ผีเสื้อกลางคืน' |  |
| ภาษารัสเซีย | ภาษารัสเซีย | чуть | [t͡ɕʉtʲ] | 'อย่างหวุดหวิด' |  |
| ภาษาบอสเนีย-โครเอเชีย-มอนเตเนโกร-เซอร์เบีย | ภาษาบอสเนีย-โครเอเชีย-มอนเตเนโกร-เซอร์เบีย | Ловћен/Lovćen | [lǒʋt͡ɕen] | 'โลฟเชน' |  |
| ภาษาสวีเดน | ภาษาฟินแลนด์ | kjol | [t͡ɕuːl] | 'กระโปรง' |  |
| ภาษาเวียดนาม | ภาษาเวียดนาม | cha | [t͡ɕa] | 'พ่อ' |  |
| ภาษาอี้ | ภาษาอี้ | ꏢ/ji | [t͡ɕi˧] | 'เปรี้ยว' |  |
เสียงกัก เพดานอ่อน ไม่ก้อง ธนิต

ชาวโรมันใช้อักษร ch ในการถอดอักษร χ ของกรีกเมื่อเขียนคำยืมจากภาษากรีก ซึ่งในภาษากรีกโบราณ อักษรดังกล่าวใช้แทนเสียงกัก เพดานอ่อน ไม่ก้อง ธนิต (/kʰ/)
ในภาษาซอร์เบียตอนบน อักษร ch ก็ใช้แทนเสียงนี้เช่นเดียวกัน
เสียงเสียดแทรก หลังปุ่มเหงือก ไม่ก้อง

ในภาษาเบรอตาญ ฝรั่งเศส และโปรตุเกส รวมทั้งคำยืมจากภาษาฝรั่งเศสในหลาย ๆ ภาษา อักษร ch จะใช้แทนเสียงเสียดแทรก หลังปุ่มเหงือก ไม่ก้อง (/ʃ/)
ในภาษาเบรอตาญยังมีอักษรที่คล้ายกัน คือ c'h ซึ่งใช้แทนเสียงเสียดแทรก เพดานอ่อน ไม่ก้อง (/x/)
เสียงกัก เพดานอ่อน ไม่ก้อง

ในภาษาอิตาลี อักษร ch ใช้แสดงเสียงกัก เพดานอ่อน ไม่ก้อง (/k/) เมื่ออยู่หน้าพยัญชนะ e และ i ในภาษาอังกฤษ อักษร ch ก็ใช้แทนเสียงดังกล่าวเช่นกัน โดยเฉพาะคำยืมจากภาษากรีกที่ในภาษากรีกเขียนด้วยอักษรไค ในภาษาอินเทอร์ลิงกวา อักษร ch ใช้แทนเสียงเดียวกันในทุกกรณี ส่วนในภาษาเยอรมันจะใช้แทนเสียงนี้ก็ต่อเมื่ออยู่นำหน้าอักษร s และในคำยืมภาษาต่างประเทศเมื่ออยู่ในตำแหน่งหน้าสุดและออกเสียงตามสำเนียงท้องถิ่นของทางใต้
เสียงเสียดแทรก เพดานแข็ง ไม่ก้อง

ในภาษาเยอรมัน อักษร ch ใช้แสดงรูปย่อยหน่วยเสียง 2 รูป คือเสียงเสียดแทรก เพดานอ่อน ไม่ก้อง (/x/) เมื่ออยู่ตามหลังสระหลัง (เหมือนในคำว่า Ach) และเสียงเสียดแทรก เพดานแข็ง ไม่ก้อง (/ç/) เมื่ออยู่ในตำแหน่งอื่น ๆ (เหมือนในคำว่า Ich)
เสียงเดาะ ฟัน เพดานอ่อน ธนิต ไม่ก้อง

ในภาษาซูลูและภาษาโคซา อักษร ch ใช้แทนเสียงเดาะ ฟัน เพดานอ่อน ธนิต ไม่ก้อง (/kǀʰ/)
เสียงกัก เส้นเสียง

ในภาษาปาเลา อักษร ch ใช้แทนเสียงกัก เส้นเสียง (/ʔ/) เหมือนเสียง อ ในภาษาไทย
การถอดอักษรเป็นอักษรโรมัน

ในหลาย ๆ ภาษาที่ไม่ใช้อักษรโรมันในระบบการเขียน ได้ใช้อักษร ch ในการถอดอักษรเป็นอักษรโรมัน ซึ่งใช้แทนหน่วยเสียงที่แตกต่างกัน
การถอดอักษรเป็นอักษรโรมัน > ภาษาไทย

ตามระบบการถอดอักษรไทยเป็นอักษรโรมันแบบถ่ายเสียงของราชบัณฑิตยสถาน ได้กำหนดให้ถอดอักษร จ ฉ ช และ ฌ ที่อยู่ในตำแหน่งพยัญชนะต้นเป็นอักษร ch แม้ว่าอักษรแต่ละตัวจะใช้แทนเสียงที่ต่างกัน คืออักษร จ ใช้แทนเสียงกักเสียดแทรก ปุ่มเหงือก-เพดานแข็ง ไม่ก้อง สิถิล (/t͡ɕ/) ส่วนอักษร ฉ ช และ ฌ ใช้แทนเสียงกักเสียดแทรก ปุ่มเหงือก-เพดานแข็ง ไม่ก้อง ธนิต (/t͡ɕʰ/) ก็ตาม อักษรทั้ง 4 ตัวเมื่ออยู่ในตำแหน่งพยัญชนะสะกดให้ถอดเป็น t เหมือนกันหมดตามเสียงอ่านจริง
การถอดอักษรเป็นอักษรโรมัน > ภาษาเกาหลี

ตามระบบกระทรวงวัฒนธรรมเกาหลี 2000ของสาธารณรัฐเกาหลี ได้ใช้อักษร ch แทนอักษร ㅊ ซึ่งอักษรดังกล่าวใช้แทนเสียงกักเสียดแทรก ปุ่มเหงือก-เพดานแข็ง ไม่ก้อง ธนิต (/t͡ɕʰ/) ส่วนในสาธารณรัฐประชาธิปไตยประชาชนเกาหลี ซึ่งใช้ระบบแมกคูน-ไรซ์ชาวเออร์นั้น อักษร ch ใช้แทนอักษร ㅈ ส่วนอักษร ㅊ จะใช้อักษร ch' ในการถอด
การถอดอักษรเป็นอักษรโรมัน > ภาษาจีน

ตามระบบพินอินของสาธารณรัฐประชาชนจีน ได้ใช้อักษร ch แทนเสียงกักเสียดแทรก ปลายลิ้นม้วน ไม่ก้อง ธนิต (/ʈ͡ʂʰ/) ซึ่งตรงกับอักษร ㄔ ในระบบจู้อิน เช่น 茶 (/ʈ͡ʂʰɑ˧˥/) ถอดเป็น chá
การถอดอักษรเป็นอักษรโรมัน > ภาษาญี่ปุ่น

ち チ ในภาษาญี่ปุ่น อยู่ในวรรค ท- นิยมถอดรูปเป็น chi รวมทั้งพยางค์ผสมก็จะใช้ ch- ซึ่งออกเสียงอย่าง ช หรือ จ (เหมือนภาษาไทย)
การถอดอักษรเป็นอักษรโรมัน > ภาษาที่ใช้อักษรอาหรับ

ในหลาย ๆ ภาษาที่รับอักษรอาหรับไปใช้เขียนภาษาของตน ได้สร้างอักษรเพิ่มขึ้นเพื่อให้เพียงพอกับเสียงในภาษา โดยหลาย ๆ ภาษา เช่น ภาษาเปอร์เซีย ภาษาอูรดู ฯลฯ ได้เพิ่มอักษร ﭺ ซึ่งเป็นอักษรที่ไม่มีในภาษาอาหรับแต่เดิม อักษรดังกล่าวนิยมถอดเป็นอักษรโรมันด้วยอักษร ch
ในภาษามลายู แม้ว่าจะใช้อักษร ﭺ ก็ตาม แต่เมื่อถอดเป็นอักษรโรมันแล้วกลับใช้อักษร c
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ Ch (ทวิอักษร)
| --- | --- |
ฐานข้อมูลการควบคุมรายการหลักฐาน: ประจำชาติ :  อิสราเอล
รัชวิน คงมาลัย

รัชวิน คงมาลัย (สกุลเดิม: วงศ์วิริยะ; เกิด 18 มกราคม พ.ศ. 2527) ชื่อเล่น ก้อย เป็นนักแสดง พิธีกร ดีเจชาวไทย
ประวัติ

รัชวิน คงมาลัย ( สกุลเดิม วงศ์วิริยะ) ชื่อเล่น ก้อย เกิดวันที่ 18 มกราคม พ.ศ. 2527 เป็นบุตรสาวคนเดียวของนายธงชัย และนางศลีนา วงศ์วิริยะ มีพี่ชายด้วยกันทั้งหมด2คน จบการศึกษาระดับอนุบาล, ประถมศึกษา, มัธยมศึกษาจากโรงเรียนราชินีบน ระดับอุดมศึกษาจากคณะนิเทศศาสตร์ จุฬาลงกรณ์มหาวิทยาลัย มีผลงานการแสดงภาพยนตร์สร้างชื่อเรื่อง รัก/สาม/เศร้า และยังแสดงละครโทรทัศน์ เรื่อง บ้านนี้มีรัก และ ดิน น้ำ ลม ไฟ
รัชวิน เป็นหนึ่งในนักวิ่งและทีมงาน ก้าว ที่ริเริ่มโดย อาทิวราห์ คงมาลัย
ปี พ.ศ. 2559 โครงการ "ก้าวคนละก้าวเพื่อโรงพยาบาลบางสะพาน" จังหวัดประจวบคีรีขันธ์
ปี พ.ศ. 2560 โครงการ "ก้าวคนละก้าวเพื่อ 11 โรงพยาบาลทั่วประเทศ"
ชีวิตส่วนตัว รัชวิน แต่งงานกับ อาทิวราห์ คงมาลัย มีบุตรชายและบุตรสาวด้วยกัน 2 คน คือ อาชวิน คงมาลัย ชื่อเล่น น้องทะเล เกิดเมื่อวันที่ 5 ตุลาคม พ.ศ. 2564 และ บุตรสาว คือ วราริน คงมาลัย ชื่อเล่น น้องเวลา เกิดเมื่อวันที่ 29 พฤศจิกายน พ.ศ. 2566
ผลงาน > ผลงานภาพยนตร์

แฟนฉัน (2546) รับบท นักเรียนชั้นมัธยมศึกษาตอนปลาย (นักแสดงประกอบ)
เด็กหอ (2549) รับบท นักแสดงในหนังกลางแปลง เรื่อง ผีกัด ร่วมกับ ฉันทวิชช์ ธนะเสวี, เมษ ธราธร (นักแสดงประกอบ)
เขาชนไก่ (2549) รับบท จิ๊บ
ปิดเทอมใหญ่ หัวใจว้าวุ่น (2551) รับบท นางเอกในหนังเรื่อง REMEMBER...I LOVE YOU (นักแสดงประกอบ)
รัก/สาม/เศร้า (2551) รับบท น้ำ
อนึ่ง...คิดถึงเป็นอย่างยิ่ง (2552) รับบท ครูอุ๋ม
บุปผาราตรี 3.1 (2552) รับบท น้ำ (นักแสดงรับเชิญ)
October Sonata (2552) รับบท แสงจันทร์
แฟนใหม่ (2553) รับบท ซี
รัก 7 ปี ดี 7 หน (2555) รับเชิญ ตอน 14 รับบท ก้อย (นักแสดงประกอบ)
ขุนพันธ์ 2 (2561) รับบท บุษรา
2,215 เชื่อ บ้า กล้า ก้าว (2561)
ผลงานละคร/ซิทคอม/ซีรีส์

| ปี | เรื่อง | รับบท | ออกอากาศ |
| --- | --- | --- | --- |
| 2549 | ซิทคอม บ้านนี้มีรัก (แสดง 38 ตอน) | เบญ | ช่อง 9 |
| 2552 | ดิน น้ำ ลม ไฟ | น้ำ | ช่อง 3 |
| 2553 | ปีศาจแสนกล | ชัชรี | ช่อง 3 |
| 2553 | เหนือเมฆ | ทอรุ้ง | ช่อง 3 |
| 2553 | คู่เดือด | บัว | ช่อง 3 |
| 2555 - 2558 | ศีล 5 คนกล้าท้าอธรรม | ผู้กองอุษา/ยูซ่า | ช่อง 5 |
| 2555 | หมูแดง | มริสสา (หมูแดง) | ช่อง 3 |
| 2555 | สะใภ้พญายม | หนูหริ่ง / ตำลึง | ช่อง 3 |
| 2555 | ก้นครัวตัวแสบ | จิณห์ณิภา (จินนี่) | ช่อง 3 |
| 2555 | เหนือเมฆ 2 มือปราบจอมขมังเวทย์ | ทอรุ้ง (นักแสดงรับเชิญ) | ช่อง 3 |
| 2556 | Club Friday The Series 3 รักเธอ รักเขา และรักของเรา | เจ | Green Channel |
| 2557 | เมียเถื่อน | ฟ้าสาง | ช่อง 8 |
| 2558 | ขอเป็นเจ้าสาวสักครั้งให้ชื่นใจ | มุกริน เวลแม็กซ์ (ริน) | ช่อง 3 |
| 2558 | หัวใจมีเงา | ละเวง อินทรักษ์ | ช่องวัน 31 |
| 2559 | เพชฌฆาตดาวโจร | พร | ช่องวัน 31 |
| 2559 | ระบำไฟ | ตรีประดับ | ช่อง 8 |
| 2559 | ซิทคอม วุ่นนัก รักข้ามตึก | คุณหนูฝ้าย | ช่อง 9 |
| 2560 | ไดอารีตุ๊ดซีส์ เดอะซีรีส์ ซีซั่น 2 | ก้อย รัชวิน (รับเชิญ) | จีเอ็มเอ็ม 25 |
| 2560 | Melodies Of Life ตอน เป็นอย่างงี้ตั้งแต่เกิด | ม้อนท์ | จีเอ็มเอ็ม 25 |
| 2560 | คุณแม่วัยใส The Series | เจน | ไลน์ทีวี |
| 2561 | เรื่อง ลับ หลัง Behind The Sin The Series | มิลิน | ช่อง 3 เอสดี |
| 2561 | ซิทคอม คิดดี คลินิก | ครูตาล | พีพีทีวี |
| 2563 | อกเกือบหักแอบรักคุณสามี | ญาดา | ช่อง 3 HD |
| 2568 | เรือนกาหลง | อบเชย | ช่องวัน 31 |
ผลงานละคร/ซิทคอม/ซีรีส์ > ผลงานแสดง : รับเชิญ/อื่นๆ

ระเบิดเถิดเทิงรับบท เก๋ (รับเชิญ) ตอน นิยายรัก
เนื้อคู่อยากรู้ว่าใคร (2553) รับบท ซิ่วหลัน ตอน "ไม่ว่าเป็นที่เท่าไหร่ของเธอ เธอก็คือที่สุดเสมอไป "
หมวดโอภาส (2555) รับบท เอ๋ (รับเชิญ) ตอน เธอ "ฉันและบัวขวัญ"
มาดามมด เธียร์เตอร์ สโนว์ White Now (2555) รับบท สโนว์ไวท์
สุภาพบุรุษวงษ์คำเหลา (2556) รับบท ธิดา วงษ์คำเหลา
ผลงานละคร/ซิทคอม/ซีรีส์ > มิวสิกวิดีโอ

| ชื่อเพลง | ศิลปิน |
| --- | --- |
ทิ้งฉันลง ทิ้งฉันเลย: ไอน้ำ
ชิน: วงมะลิ
คำพูดง่ายๆ: นภ พรชำนิ
หรือแค่ขำขำ: เป๊ก ผลิตโชค
ไม่เสียใจ...ที่ได้รักเธอ: พัดชา เอนกอายุวัฒน์
นับถอยหลัง: Instinct
กระดกลิ้น: ป้าง นครินทร์
U&ME: ซาไลว่า บาสตาร์ดส์
ภรรยาน้อย (ฉันไม่อยากเป็น): ปนัดดา เรืองวุฒิ
ทำไมต้องยอม: ปนัดดา เรืองวุฒิ
นาฬิกากับความรัก: SIXnature
มนต์รักยาเสน่ห์: เดอะ ริชแมน ทอย
หัวใจไม่อยู่กับตัว: มาเรียม B5
แค่เหงาเหมาว่ารัก: ฟิล์ม รัฐภูมิ
เชื่อในตัวฉัน (Trust in Me): พีโอพี
ไม่ใช่ฉัน (ใช่ไหม): เสก โลโซ Feat. ดา เอ็นโดรฟิน
จากเส้นขอบฟ้า: Knock the Knock
อย่าเอาความเหงามาลงที่ฉัน: นิว จิ๋ว
เจ็บแค่ไหนก็ยังรักอยู่: Yes'sir days Feat. ฟิล์ม บงกช
ไม่อยู่ในสายตา: ดัง พันกร
คำตอบ: กบ ทรงสิทธิ์
go away: tym metro
ผลงานละคร/ซิทคอม/ซีรีส์ > ผลงานด้านพิธีกร

พ.ศ. 25 : รายการ mars TV ทางช่อง
พ.ศ. 25 : รายการ ดาราการ์ตูน ทางช่อง
พ.ศ. 25 : รายการ ชิงร้อยชิงล้าน ซันไชน์ เดย์ (รับเชิญ) ทางช่อง
พ.ศ. 25 : รายการ Honey Hero คู่รักนักสู้ (รับเชิญ) ทางช่อง
พ.ศ. 2564 : รายการ KT’s Journey ทางช่อง Youtube:Rachwin Journey
ผลงานละคร/ซิทคอม/ซีรีส์ > ผลงานด้านจัดรายการวิทยุ

พศ 25 : DJ 104.5 fat radio
ผลงานละคร/ซิทคอม/ซีรีส์ > ผลงานเพลง

วันสุข อัลบั้ม Lazy Sunday ค่าย WerkGang
พักสักวัน อัลบั้ม Lazy Sunday ค่าย WerkGang
เราจะข้ามเวลามาพบกัน ร้องโดย ก้อย รัชวิน Feat. ปอย Portriat
อัลบั้ม School Of Lucks
ผลงานละคร/ซิทคอม/ซีรีส์ > ผลงานโฆษณา

โฆษณาออเร้นจ์, red bull extra, u - star, TOT, Scott, ทวิสตี้
รางวัล

รางวัลที่ได้รับ
ปี พ.ศ. 2552 ได้รับรางวัลสุพรรณหงส์ สาขาผู้แสดงนำหญิงยอดเยี่ยม จากภาพยนตร์เรื่อง รัก/สาม/เศร้า
MThai Top Talk-about 2018 สาขา บุคคลหญิง ที่ถูกกล่าวถึงมากที่สุด
เข้าชิง

ได้รับการเสนอชื่อเข้าชิง 1 ใน 5 รางวัลดาวรุ่งหญิงยอดเยี่ยมสาขาภาพยนตร์ จากภาพยนตร์เรื่อง รัก/สาม/เศร้า จากงาน ท็อปอวอร์ด 2008
ได้รับการเสนอชื่อเข้าชิง 1 ใน 5 รางวัลดารานำหญิงยอดเยี่ยมสาขาภาพยนตร์ จากภาพยนตร์เรื่อง October Sonata จากงาน ท็อปอวอร์ด 2009
ได้รับการเสนอชื่อเข้าชิง 1 ใน 5 รางวัลดาวรุ่งหญิงยอดเยี่ยม จากละครเรื่อง ดิน น้ำ ลม ไฟ จากงาน ท็อปอวอร์ด 2009
ได้รับการเสนอชื่อเข้าชิง 1 ใน 5 นักแสดงสมทบหญิงยอดเยี่ยม สาขาละครโทรทัศน์ จากละคร อกเกือบหักแอบรักคุณสามี จากงาน คมชัดลึก อวอร์ด ครั้งที่ 17
แหล่งข้อมูลอื่น

รัชวิน คงมาลัย ที่อินสตาแกรม
รัชวิน คงมาลัย ที่เฟซบุ๊ก
รัชวิน วงศ์วิริยะ(แฟนคลับ) ที่อินสตาแกรม
รัชวิน วงศ์วิริยะ(แฟนคลับ) ที่เฟซบุ๊ก
| ด ค กรางวัลภาพยนตร์แห่งชาติ สุพรรณหงส์ สาขานักแสดงนำหญิงยอดเยี่ยม |
| --- | --- |
2534–2540:  ปวีณา ชารีฟสกุล (2534)  พัชราวัลย์ พิภพวรไชย (2535)  บุษกร พรวรรณะศิริเวช (2536)  จินตหรา สุขพัฒน์ (2537)  สุทธิดา เกษมสันต์ ณ อยุธยา (2538)  ธัญญา โสภณ (2539)  เฟย์ อัศเวศน์ (2540) 
2541–2551:  อมิตา ทาทายัง (2541)  ลลิตา ปัญโญภาส (2542)  สิริยากร พุกกะเวส (2544)  อริศรา วงษ์ชาลี (2545)  พิมพ์พรรณ ชลายนคุปต์ (2546)  แอน ทองประสม (2547)  นวรัตน์ เตชะรัตนประเสริฐ (2548)  รุ้งลาวัณย์ โทนะหงษา (2549)  มาช่า วัฒนพานิช (2550)  รัชวิน วงศ์วิริยะ (2551) 
2552–2562:  ศิริน หอวัง (2552)  หนึ่งธิดา โสภณ (2553)  ปิยธิดา วรมุสิก (2554)  อภิญญา สกุลเจริญสุข (2555)  พัชชา พูนพิริยะ (2556)  จรินทร์พร จุนเกียรติ (2557)  ดาวิกา โฮร์เน่ (2558)  นิษฐา จิรยั่งยืน (2559)  ชุติมณฑน์ จึงเจริญสุขยิ่ง (2560)  อุรัสยา เสปอร์บันด์ (2561)  (2562) โควิด-19 
2563–2573:  ภัณฑิรา พิพิธยากร (2563)  นริลญา กุลมงคลเพชร (2564)  อุรัสยา เสปอร์บันด์ (2565)  ธิติยา จิระพรศิลป์ (2566)
คิงส์คอลเลจลอนดอน

ตราสัญลักษณ์ดั้งเดิมของวิทยาลัยใช้ในปี ค.ศ. 1829-1985
คิงส์คอลเลจลอนดอน (อังกฤษ: King's College London; King's; KCL) หรือชื่อภาษาไทยคือ ราชวิทยาลัยแห่งลอนดอน เป็นมหาวิทยาลัยวิจัยของรัฐ (public research university) ตั้งอยู่ ณ ใจกลางของกรุงลอนดอน สหราชอาณาจักร และเป็นหนึ่งในสถาบันอุดมศึกษาที่เก่าแก่ที่สุดในประเทศอังกฤษ ก่อตั้งโดยตราตั้ง (Royal Charter) ในปี ค.ศ. 1829 ภายใต้พระบรมราชูปถัมภ์ของสมเด็จพระเจ้าจอร์จที่ 4 (พระมหากษัตริย์แห่งราชวงศ์ฮันโนเฟอร์) และดยุคที่ 1 แห่งเวลลิงตัน (นายกรัฐมนตรีของสหราชอาณาจักร) ภายหลังในปี ค.ศ. 1836 คิงส์คอลเลจลอนดอนได้เป็นหนึ่งในสองมหาวิทยาลัยกับยูนิเวอร์ซิตีคอลลิจลันเดิน (UCL) ในการเป็นผู้ร่วมก่อตั้งมหาวิทยาลัยลอนดอน (University of London) อันเป็นองค์กรสหพันธ์ที่ช่วยยกระดับและพัฒนาการศึกษาให้ประชาชนในกรุงลอนดอน ปัจจุบันคิงส์คอลเลจลอนดอนมีบุคลากรและศิษย์เก่าจากคิงส์คอลเลจลอนดอนได้รับรางวัลโนเบลไปแล้วจำนวน 12 คน ซึ่งมหาวิทยาลัยได้มีบทบาทในการพัฒนาชีวิตในยุคปัจจุบัน เช่น การค้นพบโครงสร้างของ DNA และปัจจุบันยังเป็นศูนย์กลางที่ใหญ่ที่สุดสำหรับการเรียนการสอนด้านแพทยศาสตร์ ทันตแพทยศาสตร์ และความเป็นมืออาชีพด้านสาธารณสุขศาสตร์ของยุโรปและสหราชอาณาจักร และยังมีศูนย์การวิจัยด้านแพทยศาสตร์ถึง 6 แห่ง ซึ่งนับว่ามากที่สุดในสหราชอาณาจักร
ในปี ค.ศ. 2022 QS World University Rankings จัดอันดับมหาวิทยาลัยไว้ที่ 35 ของโลก ที่ 7 ของสหราชอาณาจักร และที่ 9 ของทวีปยุโรป และเมื่อปี ค.ศ. 2015 คิงส์คอลเลจลอนดอนได้ถูกจัดอันดับได้ที่ 16 ของมหาวิทยาโลก ที่ 5 ของสหราชอาณาจักร และที่ 6 ของทวีปยุโรป ซึ่งถือว่าเป็นทศวรรษที่รุ่งเรืองของคิงส์คอลเลจลอนดอน ก่อนที่อันดับจะมีการเปลี่ยนแปลงไปภายหลังจากผลกระทบของการระบาดของโรคโควิด-19 ทั้งนี้ทั้งนั้นคิงส์คอลเลจลอนดอนก็ยังคงถูกจัดให้เป็น 1 ใน 10 มหาวิทยาลัยที่เข้าศึกษาต่อยากที่สุดในสหราชอาณาจักร
นอกจากนี้คิงส์คอลเลจลอนดอนยังเป็นสมาชิกของกลุ่ม The Golden Triangle (หรือชื่อเรียกอย่างไม่เป็นทางการว่าคือ Ivy League ของสหราชอาณาจักร) ซึ่งเป็นการรวมตัวของมหาวิทยาลัยชั้นนำ 6 แห่งของสหราชอาณาจักรจากเมืองเคมบริดจ์, ออกซฟอร์ด และ ลอนดอน อันได้แก่ มหาวิทยาลัยออกซฟอร์ด (University of Oxford), มหาวิทยาลัยเคมบริดจ์ (University of Cambridge), อิมพีเรียลคอลเลจลอนดอน (Imperial College London), ยูนิเวอร์ซิตี้คอลลิจลันเดิน (UCL), คิงส์คอลเลจลอนดอน (King's College London) และวิทยาลัยเศรษฐศาสตร์และรัฐศาสตร์แห่งลอนดอน (London School of Economics and Political Science)
ปัจจุบัน อธิการบดีของคิงส์คอลเลจลอนดอน คือ เจ้าฟ้าหญิงแอนน์ พระวรราชกุมารี (The Princess Royal) พระราชธิดาในสมเด็จพระราชินีนาถเอลิซาเบธที่ 2 กล่าวคือ พระองค์ทรงมีฐานะเป็นอธิการบดีของมหาวิทยาลัยลอนดอน (Chancellor of the University of London) โดยมีศาสตราจารย์ เอ็ดเวิร์ด เบิร์น (Edward Byrne) ดำรงตำแหน่งเป็นอธิการบดีและอาจารย์ใหญ่ (President and Principal) ตั้งแต่เดือนกันยายน ค.ศ. 2014 เป็นต้นมา
ประวัติ

คิงส์คอลเลจลอนดอน ก่อตั้งอย่างเป็นทางการโดยตราตั้ง (Royal Charter) เมื่อวันที่ 14 สิงหาคม ค.ศ. 1829 โดยสมเด็จพระเจ้าจอร์จที่ 4 (King George IV) และดยุคแห่งเวลลิงตัน (the Duke of Wellington)  กล่าวได้ว่า คิงส์คอลเลจลอนดอนเป็นมหาวิทยาลัยที่มีความเก่าแก่มากที่สุดเป็นลำดับที่ 4 ของประเทศอังกฤษ King's ถือเป็นหนึ่งในสองวิทยาลัย - อีกหนึ่งคือ ยูนิเวอร์ซิตีคอลลิจลันเดิน (UCL) ที่ร่วมกันก่อตั้งและสถาปนามหาวิทยาลัยลอนดอนในวันที่ 28 พฤศจิกายน ค.ศ. 1836